NIA की टीम ने उजैर अजहर भट के घर रेड की; कई डिजिटल डिवाइस जब्त
ISIS Kerala module case: NIA conducts raids in J-K's Srinagar, ISIS के केरल मॉड्यूल मामले में श्रीनगर में छापेमारी
आईएसआईएस (ISIS) के केरल मॉड्यूल की जांच कर रही NIA ने सोमवार को जम्मू-कश्मीर के श्रीनगर में छापेमारी की। इस दौरान NIA ने कई डिजिटल डिवाइस भी जब्त किए। यह छापेमारी श्रीनगर के करफली मोहल्ला हब्बाकदल के फारुक अहमद के बेटे उजैर अजहर भट के घर हुई। टीम का कहना है कि उजैर इस मॉड्यूल में संदिग्ध है।
NIA ने बताया कि कार्रवाई साल 2021 में केरल के मल्लपुरम से आतंकी अमीन उर्फ अबु याहिया की गिरफ्तारी के बाद शुरू हुई। याहिया टेलीग्राम, इंस्टाग्राम और ह्वूप जैसे प्लेटफॉर्म के जरिए जिहादी विचारधारा का प्रसार कर रहा था। इसके जरिए ISIS मॉड्यूल में नए सदस्यों की भर्ती की जा रही थी। वह और उसके सहयोगी कश्मीर में टारगेट किलिंग में भी शामिल थे।
दीप्ति के संपर्क में था उजैर 
NIA के सूत्रों के मुताबिक मोहम्मद अमीन केरल की दीप्ति मारला के संपर्क में था। दीप्ती ने मैंगलोर के अनस अब्दुल रहमान से शादी की थी। 2015 में वह पढ़ाई करने के लिए दुबई गई थी, जहां उसकी मुलाकात मिजा सिद्दीकी से हुई। फिर दोनों का झुकाव ISIS के प्रति बढ़ा। साल 2019 में दोनों ईरान के तेहरान पहुंचीं। यहां से वे खुरासान पहुंचीं, लेकिन जब ISIS से गुर्गों से उनका संपर्क नहीं हुआ तो वे भारत लौट आईं।
इसके बाद दीप्ति मारला का संपर्क अमीन, ओबिद हामिद, मदेश शंकर, अबदुल्ला जैसे लोगों से हुआ। फिर उन्होंने मिलकर जिहादी विचारधारा का विस्तार करने का अभियान शुरू किया। 2020 में दीप्ति श्रीनगर गई, यहां वह हफ्तेभर रुकी और ओबिद से मुलाकात की। NIA की टीम का कहना है कि दीप्ति और ओबिद, उजैर अजहर भट के संपर्क में थे, जिसके घर आज छापेमारी हुई है।